La periodista Judit Borrell, nova cap de gabinet de Pau Ricomà
Inici Politica a Tarragona La periodista Judit Borrell, nova cap de gabinet de Pau Ricomà
Fins ara era cap de premsa del Grup Municipal d'ERC a l'Ajuntament
La periodista Judit Borrell serà la cap de gabinet del nou alcalde de Tarragona, Pau Ricomà. L’anunci oficial es farà aquest dissabte després del ple d’investidura, substituint així en el càrrec Josep Maria Bonet. Borrell és una de les persones de màxima confiança de Ricomà, treballant com a cap de premsa del Grup Municipal d’ERC a l’Ajuntament de Tarragona durant el darrer mandat i sent peça clau de la campanya del republicà en aquestes eleccions.
Nascuda fa 37 anys a Móra d’Ebre, tot i que en fa més de 10 que viu a Tarragona, és diplomada en Relacions Laborals per la Universitat Autònoma de Barcelona (UAB) i llicenciada en Periodisme per la Universitat Rovira i Virgili (URV). Com a periodista ha treballat a Canal Català i a TAC12. A més, és membre de Dames i Vells.
Article anteriorJunts per Reus i ERC arriben a un acord per investir Pellicer
Article següentLa tala del bosc dels Ports denunciada pels ecologistes compleix les indicacions del parc natural, segons Agricultura